Sportsklubben Borgg

Sportsklubben Borgg (stiftet 14. august 1925) var et idrettslag fra Oslo. Klubben ble opprinnelig stiftet som Ski- og Ballklubben Borgg 1. juni 1920 og hadde tilhold i strøket omkring Borggata på Tøyen.Jacobsen, Sportsklubben Borgg 10 års beretning, s. 3. «Gamle Borgg» drev med fotball, men gikk i dvale høsten 1923 etter mislykkete forsøk på å bli tatt opp i Norges Fotballforbund.Jacobsen, s. 3. Etter at Arbeidernes Idrettsforbund ble dannet i 1924, ble det tatt til orde for å gjenoppta aktiviteten, og 14. august møtte 23 personer opp i Folkets Hus og rekonstituerte klubben. Det ble bestemt å endre navn til Sportsklubben Borgg, samt å regne stiftelsesdatoen fra rekonstrueringen.Jacobsen, s. 3-4.

Borgg var blant de ledende foreningene innen marsj og kappgang i AIF. Marsjidretten hadde stor appell i mellomkrigstiden, blant annet som masseaktivitet i arbeideridrettsforbundet. Klubben var den første innen AIF som begynte med denne idretten og arrangerte fra 1926 årlige marsjkonkurranser for AIF-medlemmer.Jacobsen, s. 6. Borggs konkurranse fungerte inntil 1935 som uoffisielt AIF-mesterskap. I toppåret 1932 var det 391 påmeldte deltakere.Jacobsen, s. 9.

Klubbens kvinnegruppe tok i 1936 opp nettball (forløperen til volleyball), som en av de første klubbene i Norge. Borgg drev for øvrig med bandy, fotball, friidrett og skisport og hadde i 1935 150 medlemmer.Jacobsen, s. 4. Like etter krigen var Borggs marsjgruppe virksom, men klubben gikk etter hvert i oppløsning.

Referanser

Litteratur

Kategori:Tidligere idrettslag i Norge
Kategori:Idrettslag i Oslo
Kategori:Idrettslag etablert i 1925
Kategori:Fotballag i Oslo
Kategori:Fotballag etablert i 1925
Kategori:Tidligere bandyklubber i Norge
Kategori:Tidligere fotballag i Norge
Kategori:Tidligere skiklubber i Norge
Kategori:Tøyen (Oslo)
Kategori:Sport i bydel Grünerløkka